b'\n_START_ARTICLE_\nUllmannita\n_START_SECTION_\nCaracter\xc3\xadstiques\n_START_PARAGRAPH_\nLa ullmannita \xc3\xa9s un sulfur de n\xc3\xadquel i antimoni, que cristal\xc2\xb7litza en el sistema c\xc3\xbabic. La seva duresa a l\'escala de Mohs es troba entre 5 i 5,5. Forma una s\xc3\xa8rie de soluci\xc3\xb3 s\xc3\xb2lida amb la willyamita (CoSbS), en la qual la substituci\xc3\xb3 gradual del n\xc3\xadquel per cobalt va donant els diferents minerals de la s\xc3\xa8rie. A m\xc3\xa9s dels elements de la seva f\xc3\xb3rmula, sol portar com impureses: ferro, cobalt, ars\xc3\xa8nic i bismut._NEWLINE_Segons la classificaci\xc3\xb3 de Nickel-Strunz, la ullmannita pertany a "02.EA: Sulfurs met\xc3\xa0l\xc2\xb7lics, M:S = 1:2, amb Fe, Co, Ni, PGE, etc." juntament amb els seg\xc3\xbcents minerals: aurostibita, bambollaita, cattierita, erlichmanita, fukuchilita, geversita, hauerita, insizwaita, krutaita, laurita, penroseita, pirita, sperrylita, trogtalita, vaesita, villamaninita, dzharkenita, gaotaiita, alloclasita, costibita, ferroselita, frohbergita, glaucodot, kullerudita, marcassita, mattagamita, paracostibita, pararammelsbergita, oenita, anduoita, clinosafflorita, l\xc3\xb6llingita, nisbita, omeiita, paxita, rammelsbergita, safflorita, sein\xc3\xa4jokita, arsenopirita, gudmundita, osarsita, ruarsita, cobaltita, gersdorffita, hollingworthita, irarsita, jolliffeita, krutovita, maslovita, michenerita, padmaita, platarsita, testibiopal\xc2\xb7ladita, tolovkita, willyamita, changchengita, mayingita, hollingsworthita, kalungaita, milotaita, urvantsevita i rheniita.\n_START_SECTION_\nFormaci\xc3\xb3 i jaciments\n_START_PARAGRAPH_\nApareix al costat d\'altres minerals del n\xc3\xadquel en filons hidrotermals. Sol trobar-se associada a altres minerals com: niquelina, gersdorffita, pentlandita, calcopirita, pirrotita, galena, tetraedrita o discrasita.'